stanford-oval/wikipedia huggingface dataset:
Suomi kesäolympialaisissa 1968

Suomi saavutti kesäolympialaisissa 1968 yhteensä neljä mitalia, joista yksi oli kultaa ja kaksi hopeaa ja yksi pronssia. Kisojen mitalitilastossa Suomi sijoittui 24. sijalle.
Suomalaisurheilijat valittiin seitsämässä eri vaiheessa kesä-syyskuun 1968 aikana. Valintamalli oli lajiliittojen toivoma. Joukueen ylijohtaja Jukka Uunilan mukaan valittavalla tulisi olla mahdollisuutta päästä 10 parhaan joukkoon. Ensimmäinen valintakokous 13. kesäkuuta nimesi yhteensä 12 urheilijaa, joista kuusi oli voimistelijoita, neljä painonnostajaa ja kaksi purjehtijaa. Toinen valintakokous oli 30. heinäkuuta toi 32 uutta olympiaurheilijaa, joista seitsemän oli painijoita, kaksi uimaria, neljä nykyaikaisen viisiottelun edustajaa, neljä nyrkkeilijää, kaksi soutajaa, viisi melojaa, painonostoon yksi lisäedustaja ja seitsemän yleisurheilijaa. Kolmas valintatilaisuus oli 12. elokuuta, jossa nimettiin kolme urheilijaa eli yksi uimari sekä purjehtija ja purjehduksen varamies. Lisäksi nimettiin joukkueen yleisjohdon jäsenet. Neljännessä kokouksessa 20. elokuuta OK:n hallitus nimesi 13 urheilijaa ja vaihtoi yhden. Heistä oli yhdeksän ampujaa, yksi nyrkkeilijä, uimahyppääjä, nyrkkeilijä ja yleisurheilija. Syyskuun aikana joukkue sai täydennyksenä vielä kaksi yleisurheilijaa, nelimiehisen pyöräilyjoukkueen, uimahyppääjän, painijan ja voimistelun varamiehen nimeämisen joukkueeseen.
Suomalaiset olympiedustajat matkustivat Meksikoon neljässä ryhmässä, joista ensimmäinen lähti jo 20. syyskuuta ja viimeinen 8. lokakuuta. Joukko Yhdysvalloissa opiskelevia yleisurheilijoita eli Altti Alarotu, Erkki Mustakari, Pertti Pousi ja  
Jaakko Tuominen tuli suoraan Yhdysvalloista olympialaisiin.
Suomi saavutti kisoissa neljä mitalia eli painonnostossa Kaarlo Kangasniemi, yleisurheilussa hopeaa keihäänheittäjä Jorma Kinnunen ja hevosvoimistelija Olli Laiho ja pronssia nyrkkeilijä Arto Nilsson.
Mitalistit > Kultaa

Kaarlo Kangasniemi (Painonnosto 90 kg)
Mitalistit > Hopeaa

Jorma Kinnunen (Keihäänheitto)
Olli Laiho (Voimistelu - hevonen)
Mitalistit > Pronssia

Arto Nilsson (Nyrkkeily 63,5 kg)
Joukkue

Meksikon kesäolympialaisissa Suomella oli 13 lajiryhmässä kilpaillut 68 urheilijan joukkue. Urheilijoista kaksi toimi varaurheilijoina. Suomen vanhin olympiaurheilija Mexicossa oli 41-vuotias ampuja Tuukka Mäkelä ja nuorin 17-vuotias vapaauimari Marjatta Hara. 18-vuotias kisajoukkueessa oli seka- ja vapaauimari Eva Sigg. Maan lipunkantajana kisojen avajaisissa toimi edellisten olympiakisojen kultamitalisti, pistooliampuja Pentti Linnosvuo.
Joukkueen kokonaisvahvuus oli 68 urheilijan lisäksi 27 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului yhdeksän henkilöä. Lajijohto käsitti 30 henkilöä, joista 18 valmentajaa.
Joukkue > Muu henkilöstö

Urheilijoiden lisäksi joukkueeseen kuului 27 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului yhdeksän henkilöä. Lajijohto ja -valmennukseen kuului 18 henkilöä.
Joukkue > Valinnoista

Valinnat tehtiin 13. kesäkuuta – 23. syyskuuta seitsemässä valintakokouksessa. Valinnan teki Olympiakomitean hallitus lajiliittojen ehdotusten perusteella. Lopullinen urheilijamäärä oli 68, joista kaksi varalla.
Lajiliittojen ehdotuksista jäi valitsematta ensimmäisellä valintakerralla pyöräilijät ja miekkailijat. Purjehtijat, painonnostajat ja voimistelijat valittiin pääosin heti ensimäisellä kerrlla. Voimistelijoissa Lasse Laine ja Antero Lisko olivat varalle valittuja.
Toisella valintakerralla ampujia valittiin eniten. Painijoista valittiin seitsemän kreikalais-roomalaisen tyylin painijaa vapaapainijoiden jäädessä vielä valitsematta. Pääosa eli seitsemän yleisurheilijaa valittiin myös tällä kierroksella kuten myös nykyaikaisen 5-ottelun edustajat ja nyrkkeilijät. Uimareista valittiin selvät karsintarajan alittajat eli Marjatta Hara ja Eva Sigg.
Kolmas valintakerta toi kolme urheilijaa joukueeseen eli finnjolla-karsintojen pohjalta Jan Winqvistin sekä selkäuimari Ulla Patrikan, joka ui 200 metrin selkäuinnissa alle olympiarajan.
Neljännellä valintakerralla ammuntajoukkue valittiin ehdotetun mukaisesti eli neljä kivääri- ja neljä pistooliampujaa sekä skeet-ampuja Tuukka Mäkelä. Ehdotuksen pohjana oli juuri käydyt ammuntamaaottelut Länsi-Saksaa ja Sveitsiä vastaan, joissa suomalaisampujat onnistuivat hyvin. Nyrkkeilijä Mauri Saarivainio sai tällä kerralla olympialipun samoin kuin uimahyppääjä Tarja Liljeström, vapaapainija Pekka Alanen ja yleisurheiluun maratoonari Pentti Rummakko. Painiliitolla oli ehdolla vapaapainijoiksi myös Tauno Jaskari ja Antti Leppänen sekä kreikkalais-roomalaiseen painiin raskaansarjan Arje Nadbornik, jotka kuitenkin hylättin olympiakomiteassa. Uinnissa olivat hylättyjä ehdolla olleita uimahyppääjät Pentti Koskinen ja Osmo Meskanen, sekauimari Antti Nikula sekä pitkän matkan vapaauimari Juhani Teräsvirta. Maratoonari Rummakon lisäksi yleisurheilussa oli ehdolla myös kuulantyöntäjä Matti Yrjölä, mutta hänen olympiamatkansa ei saanut riittävää kannatusta.
Takaoven mukaisesti yleisurheilussa Suomi-Ruotsi -maaottelussa Suomen keihäsennätyksen heittänyt Kaisa Launela valittiin olympiajoukkueeseen. Norja-Suomi -yleisurheilumaaottelun tuloksena olympiapaikan saivat 800 metrin Pohjoismaiden ennätyksen (PE) juossut Eeva Haimi ja nuorten PE:n 1 500 metrillä juossut Pekka Vasala. Lisäksi maantiepyöräilyn nelihenkinen joukkue Pohjoismaiden mestaruuskilpailujen tuloksellaan sai olympiamatkan. Viimeiset olympiajoukkuetta koskevat ratkaisut tehtiin 23. syyskuuta. Tällöin nimettiin uimahyppääjä Pentti Koskinen, painija Arje Nadbornik ja voimistelun varamies Lasse Laine. Lisäksi todettiin yleisurheilija Jouko Kuhan poisjääminen joukkueesta. Näin joukkueessa oli 69 urheilijaa ja 27 muuta joukkueen jäsentä.
Joukkue > Menestysodotuksista

Vahvimmat menestysodotukset olivat poikkeuksena aiempiin olympialaisiin painonnostossa. Kesän ja syksyn 1968 aikana Kaarlo Kangasniemi oli kisannut menestyksellisesti Neuvostoliiton virolaista Jaan Taltsia ja Ruotsin Bo Johanssonia vastaan. Leningradin kesäkuun 1968 lopun EM-kisoissa Talts ja Johansson olivat olleet vielä edellä Kangasniemen saadessa EM-pronssia. Heinäkuun lopulla Kangasniemi teki uuden yhteistuloksen ME:n alle 90 kg:n sarjassa tuloksella 515 kg tullen näin vahvimmaksi suomalaiseksi olympiavoittajaehdokaaksi.
Yleisurheilu oli ollut perinteisesti suomalainen olympialaisten menestyslaji, vaikka viimeisen 20 vuoden aikana kultaa olivat tuoneet vain keihäänheittäjät eli Tapio Rautavaara Lontoosta vuonna 1948 ja Pauli Nevala Tokiosta vuonna 1964. Menestysodotuksia oli edelleen keihänheitossa ennen kaikkea Jorma Kinnusen osalta. Kinnunen oli olympialaisia edeltävässä maailmantilastossa 3. tuloksella 87,30 ja Nevala 8 tuloksella 84,92. Muista suomalaisyleisurheilijoista Amerikan kävijät pituushyppääjä-kolmiloikkaaja Pertti Pousi, seiväsmiehet Erkki Mustakari ja Altti Alarotu sekä aitajuoksija Jaakko Tuominen olivat osoittaneet menestymisen mahdollisuuksia. Juhannuksena Pousi oli tehnyt molemmissa hyppylajeissa loistavat tulokset eli kolmiloikassa uuden Suomen ennätyksen 17,00 eli vain 3 cm:ä ME:stä ja pituudessa 804. Näillä tuloksilla Pousi johti kolmiloikan maailmantilastoa ja oli 7. pituudessa. Muista suomalaisista seiväshyppääjät Mustakari ja Alarotu olivat myös potentiaalisia menestyjiä. Alarotun sijoitus maailmanlistalla oli 5. tuloksella 526 ja Mustakarin 9. tuloksella 519. Jaakko Tuominen esitti myös varmaa kuntoa, kun hän kesän aikana juoksi 400 metrin aidoissa kolme kertaa ajan 50,4, jolla hän oli maailmantilastossa juuri 10 parhaan ulkopuolella.
Yleisurheilun lisäksi muissa lajeissa oli lähinnä mitaliodotuksia; ei niinkään odotuksia kultamitaleista. Painissa suomalaiset olivat saavuttaneet 1960-luvulla menestystä niin MM- kuin EM-kisoissa. Viimeisimpänä kesän 1968 EM-kisoissa Jussi Vesterinen ja Risto Björlin ottivat pronssia. Edellisen vuoden MM-kisoissa Eero Tapio oli ottanut Suomelle pitkästa aikaa kultaa. Miesten voimistelun joukkue oli mukana olympialaisissa, mutta sen odotukset olivat lähinnä pistesijaan. Sen sijaan telinekohtaisissa nähtiin Mauno Nissisellä ja Olli Laiholla mahdollisuuksia onnistuessaan jopa mitaliin telinekohtaisessa hevosvoimistelussa. Muissakin lajeissa, kuten nyrkkeilyssä, melonnassa, soudussa ja purjehduksessa nähtiin mahdollisuuksia pisteisiin; onnistuessaan jopa mitaliin.
Joukkue > Ammunta

| Nimi: | Laji: | Tulos: | Sijoitus: |
| --- | --- | --- | --- |
| Osmo Ala-Honkola | 300 m, Vapaakiväärin 3x40 ls, asennot | 1120 | 19. |
| Immo Huhtinen | 25 m, Olympiapistooli | 586 | 15. |
| Juhani Laakso | 300 m, Vapaakiväärin 3x40 ls, asennot | 1135 | 11. |
| Pentti Linnosvuo | 25 m, Olympiapistooli | 587 | 11. |
| Jaakko Minkkinen | 50 m, Pienoiskivääri makuu 60 ls | 589 | 40. |
| Jaakko Minkkinen | 50 m, Pienoiskiväärin 3x40 ls, asennot | 1132 | 36. |
| Simo Morri | 50 m, Pienoiskivääri makuu 60 ls | 587 | 50. |
| Simo Morri | 50 m, Pienoiskiväärin 3x40 ls, asennot | 1133 | 33. |
| Tuukka Mäkelä | Skeet | 189 | 22. |
| Matti Patteri | 25 m, Vapaapistooli | 554 | 9. |
| Seppo Saarenpää | 25 m, Vapaapistooli | 546 | 22. |
Joukkue > Melonta > Ratamelonta

| Urheilija | Laji | Alkuerät> Aika | Alkuerät> Sija | Keräilyerät> Aika | Keräilyerät> Sija | Välierät> Aika | Välierät> Sija | Loppukilpailut> Aika | Loppukilpailut> Sija |
| --- | --- | --- | --- | --- | --- | --- | --- | --- | --- |
| Jouko Viitamäki | K-1 1 000 m | 4.22,2 | 6. | 4,25,8 | 3. (Q) | 4.21,52 | 6. |  |  |
| Karl-Gustav von Alftan, Heikki Mäkelä  Jorma Lehtosalo ja Ilkka Nummisto | K-4 1 000 m | 3.21,1 | 3. (Q) |  |  | 3.21,7 | 2. (Q) | 3.17,28 | 5. |
Joukkue > Nykyaikainen viisiottelu

| Henkilökohtainen kilpailu | Ratsastus> Pisteet | Ratsastus> Sija | Miekkailu> Pisteet | Miekkailu> Sija | Ammunta> Pisteet | Ammunta> Sija | Uinti> Pisteet | Uinti> Sija | Mastojuoksu> Pisteet | Mastojuoksu> Sija | Yhteensä> Pisteet | Yhteensä> Sija |
| --- | --- | --- | --- | --- | --- | --- | --- | --- | --- | --- | --- | --- |
| Seppo Aho | 1100 | 2. | 885 | 8. | 692 | 42. | 940 | 25. | 880 | 17. | 4497 | 18. |
| Jorma Hotanen | 780 | 41. | 839 | 15. | 846 | 25. | 895 | 33. | 871 | 18. | 4231 | 34. |
| Martti Ketelä | 1010 | 25. | 770 | 26. | 846 | 25. | 964 | 17. | 856 | 19. | 4446 | 20. |
| Joukkuekilpailu | Ratsastus> Pisteet | Ratsastus> Sija | Miekkailu> Pisteet | Miekkailu> Sija | Ammunta> Pisteet | Ammunta> Sija | Uinti> Pisteet | Uinti> Sija | Mastojuoksu> Pisteet | Mastojuoksu> Sija | Yhteensä> Pisteet | Yhteensä> Sija |
| --- | --- | --- | --- | --- | --- | --- | --- | --- | --- | --- | --- | --- |
| Suomen joukkue | 2890 | 6. | 2558 | 2. | 2384 | 13. | 2799 | 9. | 2607 | 5. | 13 238 | 5. |
Joukkue > Nyrkkeily

| Urheilija | Painoluokka | 1>  kierros.Vastustaja Tulos | 2>  kierros.Vastustaja Tulos | 3>  kierros.Vastustaja Tulos | Puolivälierät> Vastustaja Tulos | Välierät> Vastustaja Tulos | Loppuottelu> Vastustaja Tulos | Sijoitus |
| --- | --- | --- | --- | --- | --- | --- | --- | --- |
| Jouko Lindbergh | Miesten alle 54 kg | — |  Michael Carter Tappio (pisteet 5-0) | — | — | — | — | 17.-32. |
| Risto Meronen | Miesten alle 57 kg |  Valeri Plotnikov Tappio (pisteet 5-0) | — | — | — | — | — | 17.-32. |
| Erik Nikkinen | Miesten alle 60 kg | — |  Calistrat Cuțov Voitto (pistein 5–0) | — | — | — | — | 17.-32. |
| Arto Nilsson | Miesten alle 63,5 kg | — |  John Olulu Voitto (pistein 3-2) |  Gert Puzicha Voitto (pistein 3-2) |  Peter Stoitchev Voitto (keskeytys 2. erä 2.30) |  Jerzy Kulej Tappio (pistein 5-0) | — |  Pronssia |
| Mauri Saarivainio | Miesten alle 67 kg |  Dieter Kottysch Tappio (tyrmäys 2. erä) | — | — | — | — | — | 33-. |
Joukkue > Paini > Kreikkalais-roomalainen paini

| Urheilija | Painoluokka | 1>  kierros.Vastustaja Tulos | 2>  kierros.Vastustaja Tulos | 3>  kierros.Vastustaja Tulos | 4>  kierros.Vastustaja Tulos | 5>  kierros.Vastustaja Tulos | Fin> kierros 1.Vastustaja Tulos | Fin> kierros 2.Vastustaja Tulos | Sijoitus |
| --- | --- | --- | --- | --- | --- | --- | --- | --- | --- |
| Jussi Vesterinen | Miesten alle 52 kg |  Shuichi Ishiguro Voitto (keskeytyksellä 9.45) |  Jan Michalik Voitto (pistein 6-2) |  Vassilios Ganotis Voitto (pistein 5-2) |  Rolf Lacour Tasan |  Imre Alker Tappio (pistein 4-2) | — | — | 6. |
| Risto Björlin | Miesten alle 57 kg |  Javier Raxón Voitto (selätys 4.38) |  Karlo Chovichi Tappio (pistein 1-0) |  Józef Lipień Voitto (selätys 7.00) |  János Varga Tappio (pistein 5-2) | — | — | — | 8. |
| Martti Laakso | Miesten alle 63,5 kg |  Lothar Schneider Tasan (pistein 3-3) |  Ponciano Contreras Voitto (pistein 9-6) |  Lénard Dutz Voitto (keskeytyksellä 10.55) |  Simion Popescu Tappio (pistein 3-2) | — | — | — | 6. |
| Eero Tapio | Miesten alle 70 kg |  Eliseo Salugta Voitto (selätys 1.19) |  Bulgaria Stojan Apostolov Voitto (selätys 8.03) |  Antal Steer Tasan |  Klaus Rost Tappio (selätys 3.48) |  Muneji Munemura Tasan | — | — | 5. |
| Pentti Salo | Miesten alle 78 kg | — |  Károly Bajkó Tappio (luovutus 5.00) | — | — | — | — | — | - |
| Teuvo Ojala | Miesten alle 87 kg |  Tevfik Kis Tappio (pistein 3-2) |  Bertil Nyström Voitto (selätys 8.46) |  Wayne Baughman Tappio (selätys 8.56) | — | — | — | — | 9. |
| Caj Malmberg | Miesten alle 97 kg |  Tore Hem Tappio (pistein 5-3) |  Daniel Vernök Voitto (selätys 0.33) |  Pelle Svensson Tappio (pistein 3-2) | — | — | — | — | 6. |
| Arje Nadbornik | Miesten yli 97 kg |  Edward Wojda Tappio (selätys 2.24) |  Ragnar Svensson Tappio (selätys 6.48) | — | — | — | — | — | 13. |
Joukkue > Paini > Vapaapaini

| Urheilija | Painoluokka | 1>  kierros.Vastustaja Tulos | 2>  kierros.Vastustaja Tulos | 3>  kierros.Vastustaja Tulos | 4>  kierros.Vastustaja Tulos | 5>  kierros.Vastustaja Tulos | Fin> kierros 1.Vastustaja Tulos | Fin> kierros 2.Vastustaja Tulos | Sijoitus |  |
| --- | --- | --- | --- | --- | --- | --- | --- | --- | --- | --- |
| Pekka Alanen | Miesten alle 57 kg |  Nicolae Christie Voitto (pistein 6-3) |  Arias Lopez Tappio (pistein 13-2) |  Ali Alijev Tappio (pistein 20-0) | — | — | — | — | 12. |  |
Joukkue > Painonnosto

| Urheilija | Painoluokka | Punnerrus> Tulos | Punnerrus> Sija | Tempaus> Tulos | Tempaus> Sija | Työntö> Tulos | Työntö> Sija | Yhteistulos | Sijoitus |
| --- | --- | --- | --- | --- | --- | --- | --- | --- | --- |
| Jouni Kailajärvi | alle 82,5 kg | 140 kg | 6. | 130 kg | 7. | 175 kg | 6. | 445 kg | 7. |
| Kaarlo Kangasniemi | alle 90 kg | 172,5 kg | 1. | 157,5 kg | 1. | 187,5 kg | 3. | 517,5 kg |  Kultaa |
| Jaakko Kailajärvi | alle 90 kg | 145 kg | 9. | 150 kg | 2. | 190 kg | 2. | 485 kg | 5. |
| Mauno Lindroos | yli 90 kg | 157,5 kg | 7. | 145 kg | 6. | 192,5 kg | 6. | 495 kg | 6. |
| Kalevi Lahdenranta | yli 90 kg | 160 kg | 6. | 147,5 kg | 4. | 185 kg | 7. | 492,5 kg | 7. |
Joukkue > Purjehdus

| Urheilija(t) | Venetyyppi | Lähdöt> 1 | Lähdöt> 2 | Lähdöt> 3 | Lähdöt> 4 | Lähdöt> 5 | Lähdöt> 6 | Lähdöt> 7 | Sijoitus- pisteet | Sijoitus |
| --- | --- | --- | --- | --- | --- | --- | --- | --- | --- | --- |
| Jan Winqvist | Miesten Finnjolla | 8. | 8. | 12. | 8. | 5. | 5. | 5. | 72 | 6. |
| Peter Tallberg Henrik Tallberg | Miesten Star | 7. | 9. | 9. | 19. | 6. | 15. | 9. | 90,7 | 11. |
Joukkue > Pyöräily > Maantiepyöräily

| Urheilija | Laji | Aika | Sijoitus |
| --- | --- | --- | --- |
| Raimo Honkanen | Miesten maantieajo | voittaja + 6.34,0 | 37. |
| Raimo Suikkanen | Miesten maantieajo | keskeytys | - |
| Mauno Uusivirta | Miesten maantieajo | voittaja + 11.25,0 | 46. |
| Ole Wackström | Miesten maantieajo | voittaja + 23.53,0 | 57. |
| Suomen joukkue Raimo Honkanen  Raimo Suikkanen  Mauno Uusivirta   Ole Wackström | Miesten joukkueajo | 2.20.55,47 | 19. |
Joukkue > Pyöräily > Ratapyöräily

| Urheilija | Laji | Aika-ajo | Sijoitus | Kahdeksanneserät | Sijoitus |
| --- | --- | --- | --- | --- | --- |

| Raimo Suikkanen | Miesten aika-ajo | 1.08,92 | 23. |  |  |
| Ole Wackström | Miesten takaa-ajo |  | karsiutui |  |  |
Joukkue > Soutu

| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailut> Aika | Loppukilpailut> Sija |
| --- | --- | --- | --- | --- | --- | --- | --- |
| Pekka Sylvander Kauko Hänninen | Miesten kaksikko 1 000 m | 7.37,34 | 3. (Q) | 7.40,50 | 5. |  |  |
Joukkue > Uimahypyt

| Urheilija | Laji | Pisteet | Sija |
| --- | --- | --- | --- |
| Pentti Koskinen | Miesten ponnahduslautahypyt | 137,80 | 12. |
| Tarja Liljeström | Naisten kerroshypyt | 46,39 | 17. |
| Tarja Liljeström | Naisten ponnahduslautahypyt | 81,80 | 14. |
Joukkue > Uinti

| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Marjatta Hara | Naisten 400 m vapaauinti | 4.53,0 | 2. |  |  |  |  |
|  | Naisten 800 m vapaauinti | 10.23,3 | 4. |  |  |  |  |
| Eva Sigg | Naisten 400 m vapaauinti | 4.58,5 | 3. |  |  |  |  |
|  | Naisten 200 m sekauinti | 2.41,0 | 5. |  |  |  |  |
|  | Naisten 400 m sekauinti | 5.37,3 | 2. |  |  |  |  |
| Ulla Patrikka | Naisten 100 m selkäuinti | 1.11,6 | 4. (Q) | 1.12,1 | 8. |  |  |
|  | Naisten 200 m selkäuinti | 2.38,1 | 3. |  |  |  |  |
Joukkue > Voimistelu

| Urheilija | Rekki> Tulos | Rekki> Sija | Nojapuut> Tulos | Nojapuut> Sija | Permanto> Tulos | Permanto> Sija | Hyppy> Tulos | Hyppy> Sija | Hevonen> Tulos | Hevonen> Sija | Renkaat> Tulos | Renkaat> Sija | Yhteensä> Pisteet | Yhteensä> Sija |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Raimo Heino | 17,70 | 85. | 18,10 | 69. | 17,65 | 71. | 17,70 | 87. | 17,60 | 57. | 18,15 | 38. | 106,90 | 67. |
| Olli Laiho | 18,05 | 68. | 19,05 | 15. | 17,35 | 82. | 18,15 | 54. | 19,15 | 3. | 17,20 | 80. | 108,95 | 41. |
| Mauno Nissinen | 18,95 | 17. | 19,00 | 19. | 18,30 | 34. | 17,95 | 71. | 18,85 | 12. | 18,55 | 20. | 111,60 | 17. |
| Juhani Rahikainen | 18,15 | 65. | 18,55 | 45. | 17,80 | 61. | 18,20 | 49. | 17,90 | 45. | 18,00 | 47. | 108,60 | 48. |
| Hannu Rantakari | 18,75 | 80. | 18,35 | 57. | 17,40 | 80. | 17,85 | 78. | 17,70 | 89. | 18,25 | 32. | 106,30 | 73. |
| Heikki Sappinen | 18,25 | 58. | 18,15 | 67. | 18,35 | 32. | 18,05 | 63. | 17,80 | 48. | 18,45 | 23. | 109,05 | 40. |
| Suomen joukkue (Mauno Nissinen  Heikki Sappinen  Olli Laiho   Juhani Rahikainen   Raimo Heino   Hannu Rantakari) | 92,25 |  | 93,10 |  | 89,50 |  | 90,20 |  | 91,30 |  | 91,15 |  | 547,90 | 10. |
| Nimi: | Laji: | Tulos: | Sijoitus: |
| --- | --- | --- | --- |
| Olli Laiho | Hevonen | 19,225 |  Hopeaa |
Joukkue > Yleisurheilu

| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Eeva Haimi | Naisten 400 m | 55,00 | 6. |  |  |  |  |
|  | Naisten 800 m | 2.09,6 | 5. |  |  |  |  |
| Pentti Rummakko | Miesten maraton | N/A | N/A | N/A | N/A | kesk. | – |
| Jaakko Tuominen | Miesten 400 m aidat | 50,6 | 4.(Q) | 50,8 | 6. |  |  |
| Pekka Vasala | Miesten 1 500 m | 4.08,5 | 9. |  |  |  |  |
| Urheilija | Laji | Karsinta> Tulos | Karsinta> Sija | Loppukilpailu> Tulos | Loppukilpailu> Sija |
| --- | --- | --- | --- | --- | --- |
| Altti Alarotu | Miesten seiväshyppy | 490 | (Q) | 500 | 14. |
| Jorma Kinnunen | Miesten keihäänheitto | 83,16 | 3.(Q) | 88,58 |  Hopeaa |
| Kaisa Launela | Naisten seiväshyppy |  |  | 53,96 | 8. |
| Erkki Mustakari | Miesten seiväshyppy | 490 | (Q) | Ei tulosta | - |
| Pauli Nevala | Miesten keihäänheitto | 77,90 | 15. | – | – |
| Pertti Pousi | Miesten pituushyppy | 7,63 | 18. | – | – |
|  | Miesten kolmiloikka | 15,84 | 18. | – | – |
Joukkue > Muu henkilöstö

| 0 | 1 | 2 |
| --- | --- | --- |
|  Yleisjohto Jukka Uunila, ylijohtaja  Erkki Kivelä, apulaisjohtaja  Raimo Lindgren, attashea  |  Terveydenhuolto Helmer Kvist, ylilääkäri  Kaarlo Hartiala, lääkäri  Ilkka Vuori, lääkäri  Ruth Grahn, naishuoltaja  Unto Andersson, hieroja  Pekka Kujala, hieroja  Marvin Roberson, fysioterapeutti  Matti Turpeinen, hieroja  |  Edustajat Kansainvälisen Olympiakomitean suomalaisjäsen Erik von Frenckell  Kansainvälisen Olympiakomitean suomalaisjäsen Paavo Honkajuuri  |
Lajijohto
Ammunta: lajijohtaja Kaarlo O. Leinonen, valmentajat Paavo Näätänen ja Veikko Järvelä
Melonta: lajijohtaja Erkki J. Woivalin
Nyrkkeily: valmentaja Leo Jokela, huoltaja Arvi Jormakka
Nykyaikainen 5-ottelu: valmentaja Paavo Louekari
Purjehdus: lajijohtaja J. O. Söderhjelm, huoltaja Juhani Salovaara
Paini: lajijohtaja Reino Ikävalko, valmentaja Veijo Vasko, apulaishuoltajat Esko Kossila ja Kauko Penttilä
Painonnosto: lajijohtaja Pekka Kare
Pyöräily: lajijohtaja/valmentaja Simo Klimscheffskij
Soutu: valmentaja/huoltaja Bengt-Detlof Krook
Uinti: valmentaja Kurt Sundqvist
Voimistelu: lajijohtaja Esa Seeste, valmentaja Raimo Heinonen
Yleisurheilu: päävalmentaja Valto Olenius, valmentajat Mauri Jormakka ja Mikko Paananen
Tuomarointitehtävät
Meksikon kesäolympialaisten tuomarointitehtäviin nimettiin seuraavat suomalaiset henkilöt::
Tuomo Jalantie, telinevoimistelu, rekin ylituomari
Birger Kivelä, uimahypyt
Olavi Larkas, nykyaikainen 5-ottelu
Lyderik Löfgren, nyrkkeilyn lääkärikomitean jäsen
Valle Resko, nyrkkeilyn ylituomariston jäsen
Kaleva Sampila, nyrkkeilytuomari
Simon Cowell

| Simon Cowell |
| --- | --- |

Henkilötiedot
Syntynyt: 7. lokakuuta 1959 (ikä 65) Barnet, Lontoo, Englanti
Ammatti:  televisiotuottaja
Simon Philip Cowell (s. 7. lokakuuta 1959 Barnet, Lontoo, Englanti) on televisiotuottaja, musiikkialan A&R-johtaja ja tunnettu televisioesiintyjä. Cowell on luonut uransa ja varallisuutensa menestymällä musiikkiteollisuuden kykyjenetsijänä. Hänet tunnetaan parhaiten ”ilkeänä tuomarina” televisio-ohjelmista Pop Idol, American Idol, Britain’s Got Talent ja The X Factor. Cowell omistaa Syco-yrityksen ja sen tytäryhtiön Syco Music, joka on levy-yhtiö.
Varhainen elämä

Simon Cowell syntyi 7. lokakuuta 1959 Lontoossa. Hänen isänsä Eric oli kiinteistöalalla ja äitinsä Julie entinen tanssija. Cowell on juutalais-skottilais-englantilaista syntyperää. Hän lopetti koulunkäynnin 16-vuotiaana ja vältteli aluksi töitä, joita hänen isänsä hänelle yritti järjestää. Lopulta hän aloitti työt EMI Music Publishing -levy-yhtiössä, jossa hänen isänsä oli korkeassa asemassa.
Ura

Cowellin ensimmäinen työ oli EMI:n postihuoneessa, mutta hän nousi nopeasti tuottajaksi, A&R-henkilöksi ja kykyjenetsijäksi. Hän kuitenkin lähti yhtiöstä ja perusti E&S Music -yhtiön EMI:n esimiehensä kanssa. Muutaman vuoden jälkeen Cowell lähti E&S Musicista ja perusti 1985 levy-yhtiön nimeltä Fanfare Records. Hän teki silloisesta tyttöystävästään Sinittasta menestyvän artistin kappaleilla "So Macho" ja "Toyboy" sekä julkaisi Power Rangers -televisiosarjan teemakappaleen. Fanfare Records meni nurin 1989, ja takaisin vanhempiensa luo muuttanut Cowell jatkoi uraansa BMG:llä A&R-konsulttina. Siellä hän menestyi hyvin uusien kykyjen löytäjänä: he myivät yhteensä 150 miljoonaa levyä ja saivat 70 listahittiä.